Asio otus

Vos an lenga piemontèisa Për amprende a dovré 'l sistema dle parlà locaj ch'a varda sì. ?cioch, duso Classìfica sientìfica Regn: Animalia Phylum: Chordata Class: Aves Órdin: Strigiformes Famija: Strigidae Géner: Asio Specie: A. otus Nòm binomial Asio otus (Linneus, 1758) Asio otus otus Cioch Descrission Ël Asio otus (cioch) a l'é un rapinant noturn ëd la famija dij Strigidae, àut 31-37 cm, con n'aliura ëd 86-98 cm e un pèis ëd 210-330 g. La caraterìstica pì vistosa a son ij gròss sbuf ëd piume (ch'a smijo d'orije) e j'euj color arancion o ross. La part superior a l'é motobin mës-cià 'd brun, gris e giàun, la part inferior a l'é bianca crema con dë strìe longitudinaj scure. A l'ha 'n disch facial bin marcà. A smija al duso campagnin (Asio flammeus), ma a l'é pì cit e a l'ha jë sbuff d'orije pì longh e davzin. Sò cant a l'é un "uh" përfond e chiet, ripetù minca 2-3 second. Ambient A viv ant ij bòsch, dzortut ëd conìfere (pin, sapin) e latifeuje, anvironà da zòne duverte (camp, pra) për la cassa. As treuva 'dcò ant ij fruté, j'olivé, ij filar e ij parch. A l'é noturn, ma d'invern a peul posé ant ij dormitor comun an sj'erbo àut, soens an cite colònie. A fà nen ël nil da sol, ma a deuvra ij nil vej dij cornajass, dle grive. A duverta 4-5 euv. A mangia dzortut cit rat (arvìcole) ma 'dcò osèj e inset. Distribussion A l'é spantià an tuta l'Euròpa, l'Asia e l'América dël Nòrd. An Italia a l'é nidificant e sedentari an tuta la penìsola, Sicilia e Sardëgna, con na popolassion stimà an 6.000-12.000 cobie e considerà an chërsùa. A l'é classificà "Arzigh Mìnim" (LC) da l'IUCN. Le mnasse prinsipaj a son la trasformassion dij bòsch, l'usage dij pesticida e l'eletrocussion. Arferiment bibliogràfich për chi a veul fé dj'arserche pì ancreuse Altri progetti Wikimedia Commons Wikispecies Wikimedia Commons a conten figure o àutri archivi su Asio otus Wikispecies a conten informassion su Asio otus Asio otus L., 1758 Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi